CELEX: 62019TN0881
Language: da
Date: 2019-12-31 00:00:00
Title: Sag T-881/19: Sag anlagt den 31. december 2019 — GABO:mi mod Kommissionen

16.3.2020   
            
            
               DA
            
            
               Den Europæiske Unions Tidende
            
            
               C 87/21
            
         
      Sag anlagt den 31. december 2019 — GABO:mi mod Kommissionen
      (Sag T-881/19)
      (2020/C 87/26)
      Processprog: engelsk
      
         Parter
      
      
         Sagsøger: GABO:mi Gesellschaft für Ablauforganisation:milliarium mbH & Co. KG (München, Tyskland) (ved advokat C. Mayer)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionen tilpligtes at betale 1 680 681,82 EUR med tillæg af renter på 76 552,60 EUR til sagsøgeren.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at støtteberettigede omkostninger skal refunderes af Kommissionen
                  
                              —
                           
                           
                              Sagsøgeren har udført sine tjenesteydelser i henhold til RP6- og RP7-tilskudsaftaler. Mellem den 1. august 2015 og den 30. april 2016 arbejdede sagsøgeren i 37 forskningsprojekter i alt. Fra den 1. maj 2016 til den 30. juni 2016 udførte sagsøgeren sine tjenesteydelser i 38 forskningsprojekter i alt. Alle omkostninger, som blev afholdt i disse tidsrum, opfylder kriterierne for støtteberettigelse i de tilskudsaftaler, som parterne har indgået (artikel II.14.1). Disse omkostninger er endnu ikke blevet refunderet af Kommissionen. Kommissionen har i henhold til tilskudsaftalerne pligt til at refundere disse omkostninger.
                           
                        
            
                  2.
               
               
                  Andet anbringende om, at modregningerne i perioden fra august 2015 til april 2016 er uden virkning
                  
                              —
                           
                           
                              Modregningerne i perioden fra august 2015 til april 2016 er uden virkning i henhold til tysk insolvensret. Med hensyn til et delbeløb på 274 248,27 EUR følger det af § 95, stk. 1, tredje punktum, i den tyske lov om insolvens (herefter »InsO«), at modregningerne i sagsøgerens krav er uden virkning. For så vidt som modregningerne vedrører det resterende beløb på 1 144 394,33 EUR, følger det af dom af 25. september 2018, GABO:mi Gesellschaft für Ablauforganisation:milliarium mbH & Co. KG mod Kommissionen (T-10/16, EU:T:2018:600), at modregning anses for at være uden virkning i henhold til InsO’s § 96, stk. 1, nr. 3), sammenholdt med § 133, stk. 1 (tidligere udgave).
                           
                        
            
                  3.
               
               
                  Tredje anbringende om, at modregningerne under den foreløbige insolvensbehandling (maj til juni 2016) er uden virkning
                  
                              —
                           
                           
                              Kommissionens modregninger i perioden fra maj til juni 2016 er uden virkning i henhold til InsO’s § 96, stk. 1, nr. 3), sammenholdt med § 130, stk. 1, nr. 2). InsO’s § 96, stk. 1, nr. 3), foreskriver insolvensrelateret virkningsløshed af sådanne modregningskrav, som er blevet rejst før indledningen af insolvensbehandlingen eller derefter, når retten til modregning er opnået på utilbørlig vis.